CELEX: 62019CN0688
Language: mt
Date: 2019-09-18 00:00:00
Title: Kawża C-688/19 P: Appell ippreżentat fit-18 ta’ Settembru 2019 mir-Repubblika Federali tal-Ġermanja mis-sentenza mogħtija mill-Qorti Ġenerali (L-Ewwel Awla) fid-9 ta’ Lulju 2019 fil-Kawża T-53/18 – Ir-Repubblika Federali tal-Ġermanja vs Il-Kummissjoni Ewropea

4.11.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 372/28
            
         
      Appell ippreżentat fit-18 ta’ Settembru 2019 mir-Repubblika Federali tal-Ġermanja mis-sentenza mogħtija mill-Qorti Ġenerali (L-Ewwel Awla) fid-9 ta’ Lulju 2019 fil-Kawża T-53/18 – Ir-Repubblika Federali tal-Ġermanja vs Il-Kummissjoni Ewropea
      (Kawża C-688/19 P)
      (2019/C 372/30)
      Lingwa tal-kawża: il-Ġermaniż
      
         Partijiet
      
      
         Appellanti: Ir-Repubblika Federali tal-Ġermanja (rappreżentanti: J. Möller u R. Kanitz, aġenti, assistiti minn M. Winkelmüller, F. van Schewick u M. Kottmann, Rechtsanwälte)
      
         Parti oħra fil-proċedura: Il-Kummissjoni Ewropea
      
         Talbiet
      
      L-appellanti titlob li l-Qorti tal-Ġustizzja jogħġobha:
      
                  —
               
               
                  tannulla s-sentenza tal-Qorti Ġenerali tal-Unjoni Ewropea tad-9 ta’ Lulju 2019 fil-Kawża T-53/18, Il-Ġermanja vs Il-Kummissjoni,
               
            
                  —
               
               
                  tannulla d-Deċiżjoni tal-Kummissjoni (UE) 2017/1995 tas-6 ta’ Novembru 2017 dwar iż-żamma f’Il-Ġurnal Uffiċjali tal-Unjoni Ewropea tar-referenza tal-istandard armonizzat EN 13341:2005 + A1:2011 dwar tankijiet statiċi termoplastiċi għall-ħażna ’l fuq mill-art ta’ żjut tat-tisħin domestiċi, pitrolju u fjuwils tad-diżil f’konformità mar-Regolament (UE) Nru 305/2011 tal-Parlament Ewropew u tal-Kunsill (1),
               
            
                  —
               
               
                  tannulla d-Deċiżjoni tal-Kummissjoni (UE) 2017/1996 tas-6 ta’ Novembru 2017 dwar iż-żamma f’Il-Ġurnal Uffiċjali tal-Unjoni Ewropea tar-referenza tal-istandard armonizzat EN 12285-2:2005 dwar tankijiet tal-azzar maħdumin fil-ħanut tax-xogħol skont ir-Regolament (UE) Nru 305/2011 tal-Parlament Ewropew u tal-Kunsill (2),
               
            
                  —
               
               
                  sussidjarjament, fir-rigward rispettivament ta’ (2) u (3), tibgħat il-kawża lura quddiem il-Qorti Ġenerali,
               
            
                  —
               
               
                  tikkundanna lill-Kummissjoni għall-ispejjeż.
               
            
         Aggravji u argumenti prinċipali
      
      Insostenn tal-appell tagħha, l-appellanti tinvoka żewġ aggravji.
      
                   
               
               
                  L-ewwel nett, is-sentenza appellata tikser l-Artikolu 18(2) flimkien mal-Artikolu 17(5) tar-Regolament Nru 305/2011 (3). Il-Qorti Ġenerali ma ħaditx inkunsiderazzjoni l-fatt li, permezz ta’ dawn id-dispożizzjonijiet, il-Kummissjoni kienet kemm awtorizzata kif ukoll meħtieġa li tadotta waħda mill-miżuri proposti mir-Repubblika Federali tal-Ġermanja.
               
            
                   
               
               
                  It-tieni nett, is-sentenza appellata tikser l-Artikolu 18(2) flimkien mal-Artikolu 3(1) u (2) u l-Artikolu 17(3) tar-Regolament Nru 305/2011. Il-Qorti Ġenerali ma ħaditx inkunsiderazzjoni l-fatt li dawn id-dispożizzjonijiet kienu jobbligaw lill-Kummissjoni teżamina jekk l-istandards inkwistjoni kinux jippreġudikaw il-konformità mar-rekwiżiti bażiċi għal xogħlijiet ta’ kostruzzjoni.
               
            
         (1)  ĠU 2017, L 288, p. 36.
      
         (2)  ĠU2017, L 288, p. 39
      
      
         (3)  Regolament (UE) Nru 305/2011 tal-Parlament Ewropew u tal-Kunsill tad-9 ta’ Marzu 2011 li jistabbilixxi kondizzjonijiet armonizzati għall-kumerċjalizzazzjoni tal-prodotti għall-bini u li jħassar id-Direttiva tal-Kunsill 89/106/KEE (ĠU 2011, L 88, p. 5)